LT
2023 5 31
Europos Sąjungos oficialusis leidinys
L 141/49
KOMISIJOS ĮGYVENDINIMO SPRENDIMAS (ES) 2023/1054 2023 m. gegužės 30 d. kuriuo nustatomos Europos Parlamento ir Tarybos reglamento (ES) 2021/696 taikymo taisyklės, susijusios su Vyriausybinio palydovinio ryšio paslaugų, teikiamų naudojant sistemą, sukurtą pagal Sąjungos kosmoso programą, portfeliu
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2021 m. balandžio 28 d. Europos Parlamento ir Tarybos reglamentą (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr.
912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES (1), ypač į jo 63 straipsnio 3 dalį, kadangi: (1)
Reglamento (ES) 2021/696 62 straipsnyje nustatyta, kad į Vyriausybinio palydovinio ryšio (toliau – GOVSATCOM) komponentą įtraukti palydovinio ryšio pajėgumai ir paslaugos sujungiami į bendrą Sąjungos palydovinio ryšio pajėgumų ir paslaugų tinklą, laikantis tinkamų saugumo reikalavimų;
(2)
pagal Reglamento (ES) 2021/696 63 straipsnio 1 dalį GOVSATCOM pajėgumų ir paslaugų teikimas turi būti užtikrinamas atsižvelgiant į paslaugų portfelį.
Paslaugų portfelis turėtų būti grindžiamas Vyriausybinio palydovinio ryšio naudotojų bendruomenių poreikiais, įtraukiant į jį lanksčias ir vartotojams pritaikytas GOVSATCOM paslaugas.
Todėl jis turėtų apimti ištisinio ryšio paslaugas, fiksuotojo pralaidumo paslaugas ir bendro pralaidumo paslaugas;
(3)
paslaugų portfelis turėtų apimti esamus ir numatomus pajėgumus ir paslaugas, kurie turi būti įtraukti į bendrą Sąjungos tinklą.
Todėl į paslaugų portfelį reikia įtraukti įvairias delsos, dažnių juostų, apsaugos lygių ir kitų požymių pasirinkimo galimybes;
(4)
siekiant užtikrinti paslaugų teikimą, reikia apibūdinti GOVSATCOM naudotojų prašymų dėl paslaugų teikimo GOVSATCOM centrui procesą.
GOVSATCOM kompetentingos institucijos šiame procese turėtų veikti kaip tarpininkės;
(5)
siekiant užtikrinti geriausią GOVSATCOM paslaugų pasiūlos ir paklausos atitiktį, paslaugų prieinamumą reikia grįsti į tinklą sujungtų ir bendrai naudojamų palydovinio ryšio pajėgumų ir perkamų paslaugų pasiūla ir paklausa;
(6)
šiame sprendime numatytos priemonės atitinka GOVSATCOM programos komiteto nuomonę,
PRIĖMĖ ŠĮ SPRENDIMĄ:
1 straipsnis Apibrėžtys Šiame sprendime vartojamų terminų apibrėžtys nustatytos Komisijos įgyvendinimo sprendimo (ES) 2023/1055 (2) 2 straipsnyje.
(1) OL L 170, 2021 5 12, p. 69.
(2) 2023 m. gegužės 30 d.
Komisijos įgyvendinimo sprendimas (ES) 2023/1055, kuriuo, vykdant Europos Parlamento ir Tarybos reglamento (ES) 2021/696 66 straipsnio 2 dalyje nurodytą funkciją, nustatomos dalijimosi palydovinio ryšio pajėgumais, paslaugomis ir naudotojų įranga bei prioritetų nustatymo taisyklės (žr. šio Oficialiojo leidinio p. 57.